पाएं अपने शहर की ताज़ा ख़बरें और फ्री ई-पेपरडाउनलोड करें
कुरसेला प्रखंड के जरलाही पंचायत के मधेली गांव के 12 नंबर वार्ड के जरलाही बांध के नीचे सोमवार को आग लग गई। आग ने धीरे-धीरे भयानक रूप धारण कर लिया। आग की लपटें काफी तेज होने लगे घर के लोगों में अफरा-तफरी का माहौल हो गया। घर के सदस्य चिल्लाने लगेे। आग लग गई आग लग गई। आग लगने की बात सुनकर आसपास के ग्रामीण आग बुझाने में जुट गए।
लेकिन आग इतनी भयानक थी कि ग्रामीणों द्वारा आग को बुझा पाना काफी मुश्किल सा हो गया। आसपास के लोगों ने आग लगने की सूचना पुलिस को दी। घटनास्थल पर अग्निशामक की गाड़ी की मदद से आग पर काबू पाया गया। जबतक आग पर काबू पाते 13 परिवारों का घर और संपत्ति राख हो गई। 10 लाख की हुई है क्षति: पीड़ित परिवार पीतांबर यादव, उषा देवी, रेनू देवी, रुपेश यादव, रणवीर यादव शिव शंकर यादव, बद्री यादव अनंत यादव, विभाष यादव, प्रभास यादव, अंजू देवी, कुलदीप यादव, दीपक यादव के घर में कोहराम मच गया अग्नि पीड़ित परिवारों ने बताया कि घर में रखा अनाज बर्तन कपड़ा कागजात जेवरात लगभग लाखों की संपत्ति जलकर खाक हो गया।
मुखिया प्रतिनिधि शमशाद आलम ने बताया कि इस भीषण आग में लगभग 10 लाख की संपत्ति की क्षति हुई है। सैकड़ों ग्रामीणों की मदद से तथा अग्निशामक के सहायता से से घंटों मशक्कत पर के बाद आग पर काबू पाया गया। प्रावधान के अनुसार पीड़ित परिवार को मदद की जाएगी।
जल्द होगा राशि का भुगतान
अगलगी की सूचना पर मै उक्त स्थल गया था। अग्नि पीड़ित परिवारों को सरकार की तरफ से मिलने वाली सहायता राशि का भुगतान किया जाएगा।
-अमर कुमार वर्मा, अंचलाधिकारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn